خطبة جمعة
أمر معروف نهي منکر ترس فڽلامت اومة
ٱلۡحَمۡدُ لِلَّهِ نَحۡمَدُهُ وَنَسۡتَعِينُهُ وَنَسۡتَهۡدِيهِ وَنَسۡتَغۡفِرُهُ، وَنَعُوذُ بِاللَّهِ مِنۡ شُرُورِ أَنۡفُسِنَا وِمِنۡ سَيِّئَاتِ أَعۡمَالِنَا، مَنۡ يَهۡدِهِ اللَّهُ فَلَا مُضِلَّ لَهُ، وَمَنۡ يُضۡلِلۡ فَلَا هَادِيَ لَهُ. أَشۡهَدُ أَن لَّا إِلَـٰهَ إِلَّا ٱللَّهُ وَحۡدَهُۥ لَا شَرِيكَ لَهُۥ، لَهُ الۡمُلۡكُ وَلَهُ الۡحَمۡدُ وَهُوَ عَلَى كُلِّ شَيۡءٍ قَدِيرٌ. وَأَشۡهَدُ أَنَّ مُحَمَّدًا عَبۡدُهُۥ وَرَسُولُهُۥ، الۡبَدۡرُ الدُّجَى وَالسِّرَاجُ المُنِيرِ. اللَّهُمَّ صَلِّ وَسَلِّمۡ وَبَارِكۡ عَلَى حَبِيبِنَا وَشَفِيعِنَا وَإِمَامِنَا وَقُدۡوَتِنَا مُحَمَّدٍ، ٱلرَّحۡمَةِ المُهۡدَاةِ وَالنِّعۡمَةِ المُسۡدَاةِ وَعَلَى آلِهِ وَصَحۡبِهِ وَمَنۡ تَبِعَهُۥ وَنَصَرَهُۥ وَوَالَاهُۥ.
أَمَّا بَعۡدُ:
فَيَا عِبَادَ ٱللَّهِ، ٱتَّقُواْ ٱللَّهَ. وَتَزَوَّدُوا فَإِنَّ خَيۡرَ ٱلزَّادِ ٱلتَّقۡوَى، فَقَدۡ فَازَ ٱلۡمُتَّقُونَ.
واهي همبا2 الله، برتقواله کامو کفد الله دڠن مڠيکوت سݢل فرينتهڽ دان منيڠݢلکن سݢل لارڠنڽ. چاريله بکالن، مك سسوڠݢوهڽ سبأيك2 بکالن ايت اداله برتقوى. مك دمي سسوڠݢوهڽ برجاي دان سلامتله اورڠ2 يڠ برتقوى کفد الله.
سوداراکو مسلمين يڠ درحماتي الله،
ماريله کيت مندڠر فرايڠاتن درفد الله سبحانه وتعالى يڠ دسبوت ددالم فرمانڽ:
وَلۡتَكُن مِّنكُمۡ أُمَّةٞ يَدۡعُونَ إِلَى ٱلۡخَيۡرِ وَيَأۡمُرُونَ بِٱلۡمَعۡرُوفِ وَيَنۡهَوۡنَ عَنِ ٱلۡمُنكَرِۚ وَأُوْلَٰٓئِكَ هُمُ ٱلۡمُفۡلِحُونَ ١٠٤ [سورة آل عمران : ١٠٤]
(مقصودڽ): دان هندقله اد دانتارا كامو ساتو فواق يڠ مڽرو (بردعوة) کفد کبجيکن (مڠمبڠکن اسلام) دان مڽوروه بربوات سݢل فرکارا يڠ بأيك، سرت ملارڠ درفد سݢل يڠ ساله (بوروق دان کجي) دان مريك يڠ برصفة دمکين اياله اورڠ2 يڠ برجاي.
الله سبحانه وتعالى يڠ منجاديکن مأنسي منجالنکن توݢس يڠ بربيذا دڠن مخلوق2 يڠ لأين. مريك دبري عقل فيکيران دان جسد، بوله برݢرق، برتناݢ دان برکومفول يڠ تيدق اد فد مخلوق2 يڠ لأين. مك الله سبحانه وتعالى توݢسکن کفد مأنسي بوکن سهاج برعبادت کفداڽ سفرت مخلوق2 يڠ لأين، تتافي دالم ماس يڠ سام مريك هندقله ممعمورکن بومي الله سبحانه وتعالى دڠن چارا يڠ سبأيك2ڽ.
اف يڠ اد دأتس موك بومي اين اد يڠ برسيه دان اد يڠ نجيس، اد يڠ بأيك دان اد يڠ بوروق. سمواڽ مڠندوڠي حکمة يڠ دکهندقکي اوله الله سبحانه وتعالى. يڠ برسيه دجاديکن مکانن، مينومن دان فکاين. يڠ نجيس دجاديکن باج. يڠ راچون داوله منجادي اوبت. سمواڽ اد حکمة دسيسي الله سبحانه وتعالى.
مك الله سبحانه وتعالى منورونکن اجارنڽ يڠ دنماکن اسلام سفاي مأنسي مڠمبيل فتونجوق درفد اسلام ايت اونتوق ملقسناکن يڠ بتول اف يڠ اد دأتس موك بومي اين. اولهکران دأتس موك بومي اين اد موسه2 الله سفرت ابليس يڠ دافت مڠومفولکن فڠيکوت2 دالم کالڠن مأنسي سفاي مڽليويڠ درفد اجارن الله سبحانه وتعالى. مريك تيدق سدر الله سبحانه وتعالى يڠ منورونکن اسلام ايت الله يڠ مها فموره دان مها فڽايڠ، يڠ کاسيه کفد همبا2ڽ. کاسيه الله کفد همباڽ لبه درفد کاسيه ايبو باف کفد انقڽ. کاسيه الله کفد همباڽ لبه درفد کاسيه سودارا کفد سوداراڽ يڠ لأين. کاسيه يڠ تيدق اد بنديڠن دان تيدق اد تنديڠن.
مالڠڽ مأنسي تيدق کاسيه کفد ديري مريك سنديري. مريك تيدق سايڠ دان تيدق مڠحرماتي الله سبحانه وتعالى يڠ سايڠ کفد مريك مڽببکن اد کالڠن مأنسي يڠ ملڠݢر فرينته الله سبحانه وتعالى، مڽالهݢوناکن نعمة، مڽالهݢوناکن بندا يڠ اد دأتس موك بومي. يڠ حرام دلاکوکن اتو دݢوناکن مڽببکن کروسقکن، يڠ حلال دتيڠݢلکن دان منيڠݢلکن کبأيکن.
مك الله سبحانه وتعالى تيدق سهاج منوݢسکن نبي2 دان رسول2 عليهم الصلاة والسلام سلفس تيدق اد لاݢي نبي سلفس محمد صلى الله عليه وسلم کالڠن اومتڽ يڠ بردعوة مڠاجق اورڠ کفد اسلام. بوکن سهاج ماسوق اسلام مڠيکوت اجارن اسلام. يڠ تيدق ماسوق اسلام داجق ماسوق اسلام. يڠ سوده اسلام، اتو يڠ منيڠݢلکن اجارن اسلام دان يڠ مالس داجق باليق کفد اسلام.
دسان اد مريك يڠ مڠرجاکن کمونکارن دان معصية هندقله دسلامتکن. مك هندقله درفد کالڠن اومة اين يڠ منجالنکن کواجيفن ايت.
سبدا رسول الله صلى الله عليه وسلم:
مَنۡ رَأَى مِنۡكُمۡ مُنۡكَرًا فَلۡيُغَيِّرۡهُ بِيَدِهِ فَإِنۡ لَمۡ يَسۡتَطِعۡ فَبِلِسَانِهِ فَإِنۡ لَمۡ يَسۡتَطِعۡ فَبِقَلۡبِهِ وَذَلِكَ أَضۡعَفُ الۡإِيمَانِ. [رواه مسلم]
(مقصودڽ): سسياف يڠ مليهت سسوات يڠ منکر، هندقله منچݢه دڠن تاڠنڽ (ککواسأن يڠ اد فداڽ). سکيراڽ تيدق ممفو، مك دڠن ليده (ممبري نصيحة). دان سکيراڽ تيدق ممفو جوݢ، هندقله بنچي ددالم هاتي. ايتله سلمه2 ايمان.
کيت براد دالم زمان کمونکارن يڠ مريبق دسلوروه فلوسوق دنيا. موسه2 اسلام يڠ برمهراجليلا بوکن سهاج فڠاروه موسه اسلام مونکر ايت ماسوق دالم نݢري، بهکن مريك ماسوق کدالم رومه دان کلوارݢ.
اداله منجادي تڠݢوڠجواب ممليهارا اومة، ممليهارا کلوارݢ دڠن اسلام سفاي سلامت ددنيا دان سلامت دهاري اخيرة. کواجيفن أمر معروف نهي منکر اداله ترس يڠ مڽلامتکن اومة اسلام يڠ تيدق بوله کيت تيڠݢلکن سکالي2.
أَعُوذُ بِٱللَّهِ مِنَ ٱلشَّيۡطَانِ ٱلرَّجِيمِ.
ٱلَّذِينَ إِن مَّكَّنَّٰهُمۡ فِي ٱلۡأَرۡضِ أَقَامُواْ ٱلصَّلَوٰةَ وَءَاتَوُاْ ٱلزَّكَوٰةَ وَأَمَرُواْ بِٱلۡمَعۡرُوفِ وَنَهَوۡاْ عَنِ ٱلۡمُنكَرِۗ وَلِلَّهِ عَٰقِبَةُ ٱلۡأُمُورِ ٤١ [سورة الحج : ٤١]
(مقصودڽ): يأيت مريك (اومة اسلام) يڠ جك كامي بريكن مريك ككواسأن ممرينته دبومي نسچاي مريك منديريكن سمبهيڠ سرت ممبري زكاة، دان مريك مڽوروه بربوات كبأيكن سرت ملارڠ درفد ملاكوكن كجاهتن دان فركارا يڠ منكر دان (ايڠتله) باڬي الله جواله كسوداهن سڬل اوروسن.
بَارَكَ ٱللَّهُ لِي وَلَكُمۡ بِٱلۡكِتَابِ وَٱلسُّنَةِ، وَنَفَعَنِي وَإِيَّاكُمۡ بِٱلۡآيَاتِ وَٱلۡحِكۡمَةِ. أَقُولُ قَوۡلِى هَٰذَا وَاَسۡتَغۡفِرُ ٱللَّهَ ٱلۡعَظِيمَ لِي وَلَكُمۡ وَلِسَائِرِ ٱلۡمُسۡلِمِينَ وَٱلۡمُسۡلِمَاتِ إِنَّهُۥ هُوَ ٱلۡغَفُورُ ٱلرَّحِيمُ.
26 رجب 1439 (13/04/2018)